Filmes de España propostos ó Óscar ó mellor filme internacional

España presentou filmes para o Óscar ó mellor filme internacional dende a creación do premio. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.

Até o ano 2020, vinte filmes españois foron nomeados ó Óscar ó mellor filme internacional, gañando o premio catro deles: Volver a empezar en 1982, Belle Époque en 1993, Todo sobre mi madre en 1999 e Mar adentro en 2004. Entre tódolos países que presentaron filmes ó premio, España está clasificada no terceiro posto en termos de filmes gañadores, detrás de Italia (dez premios) e Francia (nove premios) e está empatado co Xapón e Dinamarca (catro premios), e é terceiro en termos de nomeamentos, detrás de Francia (trinta e catro nomeamentos) e Italia (vinte e sete nomeamentos).

Dende a década de 1980, as propostas españolas son decididas anualmente pola Academia das Artes e as Ciencias Cinematográficas de España (AACCE). Dende o ano 2001, a Academia crea unha lista curta de tres filmes antes de anunciar o filme español candidato.

Pedro Almodóvar representou a España nesta competición sete veces, conseguindo tres nomeamentos, incluíndo unha vitoria. José Luis Garci representou a España seis veces, acadando catro nomeamentos e gañando unha vez. Carlos Saura representou a España cinco veces.

Tódalas propostas foron rodadas principalmente en castelán, coas excepcións de Ese oscuro objeto del deseo (francés e castelán), Pa negre (catalán), Loreak (éuscaro), Estiu 1993 (catalán) e ''Alcarràs (catalán).

 Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou España para a súa valoración pola Academia co respectivo ano e cerimonia de entrega.

 Ano(Cerimonia)  Título  Director  Resultado 1956(29ª) Tarde de toros   1957(30ª) Calle Mayor   1958(31ª) La venganza  1960(33ª) A las cinco de la tarde   1961(34ª) Plácido  1962(35ª) Dulcinea   1963(36ª) Los Tarantos  1964(37ª) La niña de luto   1965(38ª) La tía Tula   1967(40ª) El amor brujo  1968(41ª) España otra vez   1969(42ª) La Celestina   1970(43ª) Tristana  1971(44ª) Marta   1972(45ª) Mi querida señorita  1973(46ª) Habla, mudita   1974(47ª) La prima Angélica   1975(48ª) Furtivos   1976(49ª) Cría cuervos   1977(50ª) Ese oscuro objeto del deseo  1978(51ª) Sonámbulos   1979(52ª) Mamá cumple cien años  1980(53ª) El nido  1981(54ª) Patrimonio nacional   1982(55ª) Volver a empezar    1983(56ª) Carmen  1984(57ª) Sesión continua  1985(58ª) La hora bruja   1986(59ª) La mitad del cielo   1987(60ª) Asignatura aprobada  1988(61ª) Mujeres al borde de un ataque de nervios  1989(62ª) Montoyas y Tarantos   1990(63ª) ¡Ay, Carmela!   1991(64ª) Tacones lejanos   1992(65ª) El maestro de esgrima   1993(66ª) Belle Époque    1994(67ª) Canción de cuna   1995(68ª) La flor de mi secreto   1996(69ª) Bwana   1997(70ª) Secretos del corazón  1998(71ª) El abuelo  1999(72ª) Todo sobre mi madre     2000(73ª) You're the One (una historia de entonces)    2001(74ª) Juana la Loca    2002(75ª) Os luns ó sol    2003(76ª) Soldados de Salamina    2004(77ª) Mar adentro     2005(78ª) Obaba   2006(79ª) Volver    2007(80ª) El orfanato     2008(81ª) Os xirasoles cegos      2009(82ª) El baile de la Victoria     2010(83ª) También la lluvia   2011(84ª) Pa negre   2012(85ª) Blancanieves   2013(86ª) 15 años y un día   2014(87ª) Vivir es fácil con los ojos cerrados   2015(88ª) Loreak ,   2016(89ª) Julieta   2017(90ª) Estiu 1993   2018(91ª) Campeones   2019(92ª) Dolor y gloria  2020(93ª) La trinchera infinita Jon Garaño, Aitor Arregi e Jose Mari Goenaga  2021(94ª) El buen patrón Fernando León de Aranoa  2022(95ª) Alcarràs Carla Simón  2023(96ª) La sociedad de la nieve Juan Antonio Bayona 2024(97ª) Segundo premio Isaki Lacuesta  2025(98ª) Sirāt Óliver Laxe

 Notas 

Categoría:Cinema de España
España